નાણાંકીય વર્ષ 2017-18 પૂર્ણ થવાને માત્ર એક જ મહિનો માર્ચ બાકી રહ્યો છે. ત્યારે વિજલપોર શહેરનાં અંદાજે 16 હજાર મિલકત ધારકોનો પાલિકાનો વેરો હજી બાકી રહ્યો છે. આ બાકીદારોને નોટિસ અપાઇ રહી છે. વિજલપોર પાલિકાનાં ચોપડે શહેરની 25695 મિલકતો નોંધાયેલી છે. આ મિલકતોમાં રહેણાંક, કોમર્શીયલ, ઇન્ડસ્ટ્રીયલ તમામ પ્રકારની મિલકતોનો સમાવેશ થાય છે. આ તમામ મિલકતધારકો પાસે અહીંની પાલિકા વેરા વસૂલાત કરે છે. વિજલપોર પાલિકાની સૌથી મોટી અને મુખ્ય સ્વભંડોળની આવક પણ વેરાની જ છે. જોકે આ વેરાની આવક જ ચાલુ સાલ હજુ સુધી પૂરતી ન આવી હોવાની જાણકારી મળી છે.